open-index/open-wikipedia-markdown huggingface dataset:
Arve Uglum

**Arve Uglum** (født 1975) er en norsk journalist, redaktør og programleder som var ansatt i NRK i 20 år. Han har siden 2020 vært redaktør i Sogn Avis. 

Uglum ble født fødd i Luster kommune og oppvokst i Sogndal i Sogn og Fjordane (nå Vestland).  

Han startet journalistkarrieren i Sogn Dagblad og Årdal & Lærdal Avis. Han kom til NRK i 1999. Her startet han som reporter for NRK Sogn og Fjordane og *[[Vestlandsrevyen]]* på NRK TV. Senere ble han produsent og programleder for dokudramaet *Fjellfolk* på NRK1, og var prosjektleder og programleder for dokumentarserien ''Der ingen skulle tru at nokon kunne bu'' fra 2015 til 2020. Han har også dekket og kommentert Sogndal Fotball for NRK i flere år. Fra 2020 er han redaktør i Sogn Avis. 

Uglum er medforfatter på boka *Grautmål*, basert på hans eget radioprogram ved samme navn om dialektord fra Sogn og Fjordane. 

Han mottok Kringkastingssjefens språkpris for 2018 for sin innsats i TV-serie *Der ingen skulle tru at nokon kunne bu*. Begrunnelsen var «å dyrke dei breie flatene på fjernsyn med ein nynorskbruk som kler landskapet i programmet».

Han fikk Kringkastingsprisen for 2020 fra Kringkastingringen. 

## Referanser
Syng med oss

***Syng med oss*** er et norsk musikkprogram som gikk på NRK-TV fra 1980 til 1992.

Allerede i 1947 hadde NRK Skolekringkastingen en programpost for høgre skoler de kalte *Syng med oss* ved overlærer og kordirigent Lars Søraas (1887–1976) fra Bergen. I 1975 hadde Ingebrigt Davik (1925–1991) barneprogrammet *Syng med oss* på fjernsyn. Fra 1980 hadde man «Syng med oss-koret» i Grieghallen med Nils Abrahamsen som musikalsk leder. Det ble samme år kringkastet på fjernsyn under ledelse av Bjørn Tore André (1928–1996) ved NRK Bergen. Allerede i første programmet i desember 1980, var Sissel Kyrkjebø med, fra 1983 som solist. Koret ga ut plater med Rune Larsen (født 1948) og Svein Gundersen bak spakene. Korgutten Arild Sondre Sekse var også med, og et par år senere tilkom Karoline Krüger. Koret sang for eksempel på Statsråd Lehmkuhl. Ved tiårs-jubiléet i 1990 hadde koret utgitt fire plater og femti programmer hadde blitt kringkastet. Allsangprogrammet ble lagt ned av NRK i 1992. To mimreprogram ble sendt i 1993.

I 1999 laget NRK Hordaland ti nye episoder med Lise-May Spissøy (født 1967) som programleder.

## Åpningsvignett
En norsk versjon av den skotske nasjonalhymnen "Auld Lang Syne" (på nynorsk: "Skal gamal venskap kverva bort") ble brukt både som åpningsvignett og avslutning på hvert program. Den norske versjonen var ved Hartvig Kiran. 

## Plateutgivelser (utvalg)
* *Syng med oss* (1983) (med Sissel Kyrkjebø som solist på tre spor)
* *Syng med oss - 43 Glade Melodier* (1986) (med Sissel Kyrkjebø som solist på åtte spor)
* *Syng Med Oss Koret*

## Referanser


## Eksterne lenker
*
Belarus under Vinter-OL 2014

**[[Belarus]]** deltok under Vinter-OL 2014 i Sotsji i Russland i perioden 7.–23. februar 2014.

## Medaljer

## Medaljevinnerne

## Skiskyting

Basert på sine resultater under VM i skiskyting 2012 og 2013 hadde Belarus kvalifisert fem menn og fem kvinner 

* Menn – 5 plasser
* Kvinner – 5 plasser

## Referanser

           
## Eksterne lenker
* Resultater og profilside  på sports-reference.com
Else Myklebust

**Else Myklebust** (født 1938) er en norsk journalist og programleder som var ansatt i NRK i 25 år. Hun ble kjent for å dekke tabubelagte tema og vold.

Hun har cand.mag.-eksamen fra Universitetet i Oslo. Fra 1969 til 1994 var hun programsekretær i NRK. I 1974 laget hun fire programmet om kvinnens situasjon sammen med Marianne Wieser. På midten av 70-tallet ledet hun og Kjell Kjær ungdomsprogrammet *[[Lefsa]]* om ungdomsklubber og generasjonskløfter. I 1978 ledet hun serien «Eg elskar verda, men ikkje fattigdomen» med opptak fra Caracas. Hun var også programleder og medarbeider i TV-programmet *[[Sosialkanalen]]* i flere år. 

I 1980 og 1981 ledet hun programmet *[[Nærsynet]]* sammen med Berit Hedemann og Ragnar Baartvedt, der hun blant annet intervjuet kampsportutøver Bente Ottersen. Myklebust ble med selv og ble leder av selvforsvarsgruppen «Kvinner i kamp» og utga bok om emnet sammen med Ottersen i 1985. Boka dekker også stoff innsamlet i 1983 på studietur til USA om kvinnevold. I 1984 tok hun opp temaet blant annet i NRK-programmet «Valdtekt ein vond sirkel». Samme høste lagde hun en tv-dokumentar om incest kalt «Ingen rom er trygge». Sammen med Indra Lorentzen utviklet hun en forestilling om menn som slår, vist på *[[Sosialkanalen]]* i februar 1988. Den syv minutter lange tegnefilmen «Trøbbel» om utuktig omgang med barn, laget hun med filmskaper Anna Tystad Aronsen og Bente Ottersen. I 1992 ledet hun og Lillian Fjellvær TV-serien *Alle Tiders Reklame* på NRK. Med Gerd Inger Polden laget hun filmen «Taushet er gull» om sexkjøp under Vinter-OL 1994. 

Hun var med i Norsk språkråd 1976-1983. 

I 1986 fikk hun Hirschfeldtprisen for en programserie om seksuelle overgrep mot barn.

## Publikasjoner
* 

## Referanser


## Eksterne lenker
*
Rolf Wiborg

**Rolf Wiborg** (født 23. desember 1948) er en norsk sivilingeniør, oljemann og varsler.

Han er siv.ing. i kjemi fra Norges tekniske høgskole i Trondheim i 1972, og en mastergrad i petroleumsfag fra University of Alberta i Canada i 1975. Deretter jobbet han tre år for Statoil før han i 1978 fikk jobb i Phillips Petroleum Company der han frem til 1997 innehadde femten ulike stillinger. Han var i 1985 blitt offshoresjef for Phillips Petroleum da han ble forfremmet til teknisk direktør (*engineering manager*) med ansvar for driften ved 25 plattformer på alle feltene, herunder prosjektene for vanninjeksjon og oppjekking på Ekofisk.  I 1989 sendte Phillips ham til jobb som områdedirektør i Lafayette i USA med ansvar for 43 plattformer langs og i Mexicogulfen. Senere ble han letesjef (*exploitation manager*). I 1992 var han tilbake i Norge som driftsdirektør, fra sent 1993 som viseadministrerende direktør.  Fra 1997 figurerte han som ressurssjef i Oljedirektoratet, fra 2001 som direktør for Premisser og Råd, fra 2004 sjefsingeniør samme sted.  I 2007 søkte han jobben som oljedirektør etter Gunnar Berge. Han satt også i Utvinningsutvalget ledet av Knut Åm som publiserte *Økt utvinning på norsk kontinentalsokkel*. 

I august 2011 ble det kjent at han hadde varslet Riksrevisjonen om rolleblanding mellom direktoratet og private selskaper. Han ble oppsagt i 2013 under kontroversielle omstendigheter.

## Referanser
Hans Christian Rosen

**Hans Christian Rosen** (også skrevet **Roosen**; 1794–1880) var en norsk offiser som var adjutant for kong Karl Johan og ekstraordinær høyesterettsdommer.

Han var sønn av trelasthandler i Arendal og kommerseråd Herman Frochen Roosen (f. 1749 i Danmark, d. 1820) og Johanne Dorothea Thestrup (f. 1774, d. 1838), datter av prost og sogneprest i Holt Hans Christian Thestrup og Charlotte Juliane Harboe.

Han ble tidlig offiser, tjenestegjorde ved det norske jegerkorps og deltok i felttoget i 1814. Senere var han stasjonert i Stockholm og ble deretter adjutant for stattholderne Johan August Sandels og Baltzar von Platen. I ung alder ble han oberstløytnant og tredje offiser i Generalstaben. Senere var han adjutant for kong Karl Johan. Han tok avskjed som offiser i 1861. I flere år var han ekstraordinær assessor (dommer) i Høyesterett. Han var ugift og skjenket sin etterlatte formue til et legat for trengende ugifte kvinner og enker i Arendal.

Han var medlem av Det Kongelige Norske Videnskabers Selskab. Det finnes et portrett av ham som ung mann av Hjerløv.

## Litteratur
**Arendals Kommunes Portrætsamling*, 1892, s. 42–43
**Arendal Byes Historie*, 1893, s. 184–185
Top of the World International Piano Competition

**Top of the World International Piano Competition** er en årlig musikkonkurranse som arrangeres i Tromsø i juni måned. Konkurransen er utelukkende for klassiske pianister, og den øvre aldersgrensen er satt til 34 år. ’Top of the World’ ble første gang arrangert i 2009.

## Eksterne lenker
*
Aftershock (Motörhead-album)

***Aftershock*** er et studioalbum med hardrock-bandet Motörhead, utgitt høsten 2013.

## Låtliste
# «Heartbreaker» - 3:05
# «Coup de Grace» - 3:45
# «Lost Woman Blues» - 4:09
# «End of Time» - 3:17
# «Do You Believe» - 2:59
# «Death Machine» - 2:37
# «Dust and Glass» - 2:51
# «Going to Mexico» - 2:52
# «Silence When You Speak to Me» - 4:30
# «Crying Shame» - 4:28
# «Queen of the Damned» - 2:40
# «Knife» - 2:57
# «Keep Your Powder Dry» - 3:54
# «Paralyzed» - 2:50

## Referanser


## Eksterne lenker
*
Johannes Håkenåsen

**Johannes J. Håkenåsen** (født 9. mars 1917 i Ringsaker, død 27. august 2007 i Nannestad) var en norsk forstmann, fylkesskogssjef og almenningshistoriker. 

## Biografi
Johannes J. Håkenåsen ble født som nummer sju i en søskenflokk på åtte på garden Håkenåsen på Brøttum i Ringsaker kommune. Faren Jørgen Haakenaasen (1877–1974) var ordfører i Ringsaker for Høyre 1918–1921.

Som den eneste av søsknene fikk Johannes J. Håkenåsen høyere utdanning. Han gikk på Ringsaker fylkesskole, to år på Evenstad skogskole og ettårig artiumskurs på Hamar katedralskole for å kvalifisere seg til studiene ved Norges landbrukshøyskole på Ås hvor han tok eksamen som forstkandidat i 1944. Håkenåsen medvirket i felttoget i Gudbrandsdalen i 1940 og var involvert i motstandsarbeid under krigen.

I årene 1945/1946 var han knyttet til Landbruksdepartementet hvor han utførte statistikkarbeid og kartlegging av behovet for brensel. I 1946 ble han driftsbestyrer i bygdeallmenningen Pihlske Sameie. Her arbeidet han med vanlig skogsdrift, og med utvikling av hytteområder på Sjusjøen. 

I 1965 ble han herredsskogmester for kommunene på Ringerike. I 1971 ble han teknisk fylkesskogmester i Oslo og Akershus, og i 1974 ble han utnevnt til fylkesskogsjef for de to fylkene. Han ble pensjonist i 1987.

## Forfatterskap
* 
* 
* 
## Referanser
Rasmusgården

**Rasmusgården** er et eksempel på en vanlig bergverksarbeidergård, og er et av de eldste gårdsanleggene på Røros i Trøndelag. Våningshuset ble sannsynligvis oppført på slutten av 1600-tallet. Rasmusgården ble fredet i 1940.  

Fortidsminneforeningen overtok gårdsanlegget i 1998.

## Se også
*Liste over kulturminner i Røros

## Eksterne lenker
*  Om Rasmusgården på Fortidsminneforeningens nettside
*
Verdiskapingsprogrammet

**Verdiskapingsprogrammet** var et nasjonalt program for kulturminner under Riksantikvaren. Programmet ble videreført hos Riksantikvaren som en tilskuddsordning for verdiskaping, med en fast post på statsbudsjettet, post 77, under Klima- og miljødepartementet. Fra 2025 ble tilskuddsmidlene på posten prioritert til tiltak under de nye bevaringsstrategiene.   

Verdiskapingsprogrammet varte fra 2006 til 2010. Erfaringene fra programmet var at det ga best resultat der fylkeskommunene var tungt involvert. Senere verdiskapingsprosjekter, i 2011, 2012 og 2013 har derfor krevet fylkeskommunenes medvirkning og -finansiering. I sin tid ble det opprettet en egen nettside for Riksantikvarens verdiskapingsarbeid. Den inneholdt blant annet filmer fra de 12 første prosjektene, og rapportene som er produsert i verdiskapingsarbeidet. 

## Verdiskapingsprogrammet på kulturminneområdet (2006–2010)

Pilotprosjekter i programperioden:

*Hamningberg i Finnmark
*Pilegrimsleden fra Oslo til Trondheim
*Atlanterhavsveien Bud&ndash;Kristiansund i Møre og Romsdal
*Valdres Natur og kulturpark Valdres og Nasjonalparkriket i Nord-Gudbrandsdalen
*Porto Franco – Kristiansands kulturelle frihavn
*Perler i Nordsjøløypa, Hordaland
*Hammerdalen i Larvik
*Odda – industrielle kulturminner som basis for ny vekst
*Den verdifulle kystkulturen i Nordland
*Nærøyfjorden verdsarvpark
*Norsk tradisjonsfisk

I årene etter at verdiskapingsprogrammet ble avsluttet har Riksantikvaren gitt tilskudd til en rekke verdiskapingsprosjekter.  

## Referanser


## Eksterne lenker
* Les mer om Verdiskapingsprosjektet på Verdiskapingsprogrammets nettside
Vonheim (Snåsa)

**Forsamlingshuset Vonheim** ligger i Snåsa kommune i Trøndelag. Bygget ble oppført av Snåsa arbeidersamfunn og sto ferdig i 1901. Det ble innviet 20. oktober samme år. Vedtak om å oppføre et forsamlingslokale for arbeidersamfunnet var fattet allerede i 1892 og en byggekomite ble opprettet i 1899.
Byggmestre var Formo og Rossen fra Grong.

Vonheim ble primært oppført for å huse Snåsa arbeidersamfunns aktiviteter. I tillegg til å fungere som bygdas festlokale, var VOnheim også arena for møteaktivitet knyttet til rikspolitikk, kvinnesak og sanitetsarbeid, målsak og avholdssak. Kommunen overtok som eier av huset i 1935. I dag er Vonheim en del av Snåsa bygdemuseum.

## Fredning
Vonheim ble fredet av Riksantikvaren i september 2013. Fredningen var knyttet til stemmerettsjubileet 2013: Etter at Fredrikke Marie Qvam fra Norske Kvinners Sanitetsforening holdt foredrag på Vonheim i 1912, ble Snåsa Sanitetsforening stiftet. Foreningen hadde sine møter på Vonheim, og drev Snåsa kino fra på Vonheim fra 1920.

Fredningen omfatter uthus med vedboder og utedoer. Grunnlag for fredningen er blant annet at Vonheim har en dokumentert posisjon i Snåsas sosiale og organisatoriske liv, bygningene er lite endret og Vonheims historie viser med tydelighet hvor viktige forsamlingshusene har vært som arena for samfunnsutviklingen i Norge, særlig i første halvdel av 1900-tallet.

## Se også
*Norges demokratiske kulturarv

## Eksterne lenker
* 
* Bygdemuseet – Vonheim; snasa.no
* Forsamlingshuset Vonheim i Snåsa og den internasjonale kvinnedagen; kulturminna.no, Trøndelag fylkeskommune
* Vonheim i Snåsa fredet; Pressemelding fra Riksantikvaren; riksantikvaren.no
* Vonheim i Snåsa fredet; reportasje fra fredningsarrangement i Snåsa; riksantikvaren.no
* Fredningsforslaget; riksantikvaren.no
Hilmar Solli

**Hilmar Solli** (født 14. september 1911 i Folldal) var en norsk skiløper. Han deltok i både spesielt hopp, kombinert og langrenn, men oppnådde sine beste resultater i de to siste grenene.

Solli ble norsk arbeidermester i kombinert i 1932 og 1935, og på 30 km langrenn i 1933 og 1935. I 1934 vant han turrennet Vidarløpet i Oslo. Under den internasjonale spartakiaden i Oslo i 1936 ble han nummer 2 i kombinert og nr. 3 på 30 km. Året etter vant han 30 km og ble nummer 2 i arbeiderolympiaden i Johannisbad. I 1938 tok han 3.-plass på 30 km og i kombinert under den sovjetiske spartakiaden, og samme år vant han kombinert og ble nummer 5 på 30 km i det sovjetiske mesterskapet i Sverdlovsk.

Hilmar Solli deltok i Holmenkollrennet i 1946, der han utmerket seg med et spektakulært fall. Fra 1949 var han også aktiv i skyting. Solli representerte det meste av sin aktive karriere Folldal AIL, der han en tid også var formann, og deretter Folldal IF. Han var også medlem av Jernindustriens IL, Bjølsen IL og Østerdølenes IL (alle tre i Oslo), samt Bardu IL og Rondane skytterlag. Solli ble utnevnt til æresmedlem i Folldal IF i 1976.

## Kilder
* Erling Ranheim (red.): *[http://urn.nb.no/URN:NBN:no-nb_digibok_2012010308056 Norske skiløpere - Skihistorisk oppslagsverk i 5 bind - Østlandet Nord]*. Skiforlaget - Erling Ranheim, Oslo 1955 (s. 109-120 og 399-400, digitalisert av Nasjonalbiblioteket)
* Thorbjørn Bakken (red.): *[http://urn.nb.no/URN:NBN:no-nb_digibok_2008091000124 På ski i Hedmark i 100 år]*. Trysil-forlaget 1999. ISBN 82-91352-31-3 (s. 62, digitalisert av Nasjonalbiblioteket)
* Erling Ranheim (red.): *[http://urn.nb.no/URN:NBN:no-nb_digibok_2010120606059 Norske skiløpere - Skihistorisk oppslagsverk i 5 bind - Østlandet Sør]*. Skiforlaget - Erling Ranheim, Oslo 1956 (s. 358, digitalisert av Nasjonalbiblioteket)
* Yngvar Ustvedt: *[http://urn.nb.no/URN:NBN:no-nb_digibok_2008112704031 Det skjedde i Norge. Bind 2: 1945-1952 - Vi bygger landet og samler oss rundt radioen]*. Den norske Bokklubben, Oslo 1990. ISBN 82-525-1993-8 (s. 40, digitalisert av Nasjonalbiblioteket)
* Willy Røgeberg: *[http://urn.nb.no/URN:NBN:no-nb_digibok_2012011808027 Norske skyttere i ord og bilder. Østre del]*. Kulturforlaget, Oslo 1953 (s. 393, digitalisert av Nasjonalbiblioteket)
* Folldal Idrettsforening: Æresmedlemmer i FIF  (besøkt 30. oktober 2013)
Otto Lesser

**Otto Leberecht Lesser** (født 16. oktober 1830 i Brotterode i Kurfyrstedømmet Hessen, død 12. august 1887 i Hannover, provinsen Hannover i Kongedømmet Preussen) var en tysk astronom. Han er kjent for sin oppdagelse av asteroiden 62 Erato, sammen med Wilhelm Julius Foerster den 14. september 1860 i Berlin.

## Eksterne lenker
* Veröffentlichungen von O. Lesser i Astrophysics Data System
Wilhelm Julius Foerster

**Wilhelm Julius Foerster** (født 16. desember 1832 i Grünberg i provinsen Schlesien i kongedømmet Preussen, død 18. januar 1921 i Bornim, nær Potsdam, provinsen Brandenburg i Kongedømmet Preussen) var en tysk astronom. Han er kjent for sin oppdagelse av asteroiden 62 Erato, sammen med Otto Lesser den 14. september 1860 i Berlin.

## Referanser
Kåre Dæhlen

**Kåre Dæhlen** (1926–2020) var en norsk diplomat og ambassadør.

Dæhlen var cand.philol av utdannelse med hovedfag i geografi (1954). Han begynte sin diplomatiske karriere i 1954 og ble attaché ved den norske ambassaden i Warszawa. Han tjenestgjorde deretter i Chicago, Madrid og London. Han ble chargé d'affaires i Athen i 1971, og var i fra 1974 til 1976 Norges første ambassadør i Hellas på tolv år. I 1976 ble han byråsjef i Utenriksdepartementet. Fra 1981 til 1986 var han ambassadør i Warszawa, deretter ambassadør til India 1986–1990 og sideakkreditert til Colombo, Dhaka, Katmandu, Male og Thimpu. Han var ambassadør i Wien fra 1990 til 1994.

## Referanser
Samara Weaving

**Samara Weaving** (født 23. februar 1992 i Adelaide) er en australsk skuespiller kjent for sin rolle som *Kirsten Mulroney* i den australsk-produserte BBC TV-serien Ut av det blå. Hun er også kjent for å spille *Indigo Walker* i såpeoperaen Home and Away.

I 2017 hadde hun også en rolle i den kritikerroste dramakomedien *[[Three Billboards Outside Ebbing, Missouri]].*

I 2019 hadde hun en av hovedrollene i skrekkfilmen Ready or Not.

## Referanser


## Eksterne lenker
*
Yann de Caprona

**Yann de Caprona** (født 1958 i Nice i Frankrike) er en fransk ordbokforfatter og statstjenestemann som blant annet har jobbet med systematisering og formidling av etymologi.

Yann de Caprona vokste opp i Italia og har svensk mor og fransk-amerikansk far; siden 1985 har han bodd i Oslo. Ved Sorbonne-universitetet studerte han historie, geografi og økonomi. Han snakker flytende fransk, italiensk, engelsk, svensk og norsk, og har studert latin og spansk, samt nygresk ved kveldskurs. Han anser svensk som sitt morsmål og fransk som sitt studiespråk. Han har tidligere arbeidet i bl.a. Utenriksdepartementet, Sosial- og helsedepartementet og Norges Røde Kors, men jobber i dag i Riksrevisjonen.

I 2013 utkom på Kagge forlag bokverket *Norsk etymologisk ordbok: tematisk ordnet* etter syv år arbeid, og inneholder  oppslagsord fordelt på 1920 sider. Boka ble tildelt Brageprisen for faktabøker for voksne (Åpen klasse) i 2013.

## Bibliografi
* (2013): *Norsk etymologisk ordbok: tematisk ordnet*, ISBN 978-82-489-1054-1
* (2014): *Kjærlighetens etymologi : en etymologisk ordbok med ord knyttet til kjærlighet*, ISBN 978-82-489-1428-0
* (2025): *Etymologisk ordbok over verdens stedsnavn,* ISBN 9788248938163

## Referanser


## Eksterne lenker
*
Filosofiåret 1857

**Filosofiåret 1857** er en oversikt over hendelser, utgivelser og personer med tilknytning til filosofi i 1857.

## Hendelser

## Publiseringer

## Fødsler

|-
|Juli || 30. || Thorstein Veblen || norsk-amerikansk || sosiolog og økonom (*Den arbeidsfrie klasse: en økonomisk<br />studie av institusjoners utvikling* (engelsk: *Theory of the Leisure Class*) ||align=center|72 ||align=center|1929 || 
|}
*27. mars – Karl Pearson, britisk matematiker og filosof (død 1936)
*10. april - Lucien Lévy-Bruhl, fransk filosof, sosiolog og antropolog (død 1939)
*17. april - Gerardus Heymans, nederlandsk filosof og psykolog (død 1930)
*20. oktober – František Mareš, tsjekkisk politiker, fysiolog og filosof (død 1942)

## Dødsfall
*6. januar – Albert Schwegler, tysk teolog, filosof og historiker (født 1819)
*5. september - Auguste Comte, fransk filosof og sosiolog, grunnlegger av positivismen (født 1798)


Auguste Comte.jpg|Auguste Comte(1798–1857)
Veblen3a.jpg|Thorstein Veblen(1857–1929)
Gerard Heymans.JPG|Gerardus Heymans(1857–1930)
Karl Pearson.jpg|Karl Pearson(1857–1936)
Mares Frantisek 1912.png|František Mareš(1857–1942)


## Referanser
Xiphoscelidini

* Se systematisk inndeling

**Xiphoscelidini** er en gruppe av fargerike biller som hører til gruppen skarabider (Scarabaeoidea).

## Levevis
Larvene lever gjerne i råtnende ved eller annet dødt, organisk materiale.

## Utbredelse
Gruppen er utbredt i Afrika inkludert Madagaskar.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Xiphoscelidini Burmeister, 1842
******* Slekten *[[Aporecolpa]]* van Lansberge, 1886
******* Slekten *[[Callophylla]]* Moser, 1916
******* Slekten *[[Heteroclita]]* Burmeister, 1842 
******* Slekten *[[Ichnestoma]]* Gory & Oercheron, 1833 - bør kanskje plasseres i Goliathini
******* Slekten *[[Ischnostomiella]]* Krikken, 1978
******* Slekten *[[Lansbergia]]* Ritsema, 1888 (=*Mazoe* Péringuey) - bør muligens plasseres i Goliathini
******* Slekten *[[Meridioclita]]* Krikken, 1982
******* Slekten *[[Myodermidius]]* Bourgoin, 1920
******* Slekten *[[Neoclita]]* Perissinotto, 2017
******* Slekten *[[Oroclita]]* Krikken, 1982
******* Slekten *[[Phonopleurus]]* Moser, 1919
******* Slekten *[[Plochiliana]]* Ruter, 1978
******* Slekten *[[Protoclita]]* Krikken, 1978
******* Slekten *[[Rhinocoeta]]* Burmeister, 1842
******** Underslekten *[[Haematonotus]]* Kraatz, 1880
******* Slekten *[[Scheinia]]* Ruter, 1958
******* Slekten *[[Xiphoscelis]]* Burmeister, 1842

## Eksterne lenker
* 
* Oversikt over slektene
* Cetoniidae på Encyclopedia of life
* Bildegalleri over Cetoniinae
Renslighet er en dyd

**Renslighet er en dyd** er en krimnovelle som er skrevet av Kim Småge eller Anne Karin Torshus som hun egentlig het. Den står i novellesamlingen Kvinnens lange arm fra 1992, og er utgitt på flere forlag. Novellen inngikk i Gunnar Staalesens samling *Perfekte forbrytelser* fra 1999.

## Utgivelser
* 
* 
*
*

## Referanser


## Eksterne lenker
* Om novellen hos ndla.no
* Analyse av novellen hos skoleforum.com
Johannes Anyuru

**Johannes Anyuru** (født 23. mars 1979) er en svensk poet og forfatter. 

Anyurus far er fra Uganda og moren er fra Sverige. Han ble i 2013 nominert til Nordisk råds litteraturpris for *En storm kom från paradiset*.

Han vokste opp i Växjö og debuterte i 2003 med diktsamlingen *Det är bara gudarna som är nya*. Han har også arbeidet med poesi i lydform og blant annet turnert med sin Riksteaterforestilling *Abstrakt rap*. I 2007 konverterte han til islam. Han har også undervist i kreativ skriving ved Clandestino Institut. Like før jul i 2009 debuterte han som dramatiker på Göteborgs stadsteater med stykket *Förvaret* som han skrev sammen med Aleksander Motturi. 

I 2017 mottok han den høythengende, svenske Augustprisen for romanen *Dom kommer att drunkna i sina mödrars tårar*. 

## Bibliografi
* *Det är bara gudarna som är nya* 2003
* *Omega* 2005
* *Städerna inuti Hall* 2009
* *Skulle jag dö under andra himlar* 2010
* *En civilisation utan båtar* (Glänta) 2011
* *En storm kom från paradiset* 2012 (overs. til norsk av Håvard Syvertsen, 2013)
**De kommer til å drukne i sine mødres tårer* (overs. til norsk av Håvard Syvertsen, 2017)
**Strömavbrottets barn*, 2018

## Priser og utmerkelser
* Nöjesguidens pris bästa läsning 2003
* Guldprinsen 2003
* Kallebergerstipendiet 2005
* Spingo-stipendiet 2005
* Svenska Dagbladets litteraturpris 2012
* Stipendium ur Gerard Bonniers donationsfond 2012
* Aftonbladets litteraturpris 2012
* Ivar Lo-Johanssons personliga pris 2013
*PO Enquists pris 2017
*Aniaraprisen 2017
*Augustprisen 2017
*Doblougprisen 2018
*Bjørnsonprisen 2018

## Referanser


## Eksterne lenker
* 
* 
*  Johannes Anyurus blogg fra Aten, da han ventet på å reise med Ship to Gaza
*  Eldre blogg
*  Forfatterside på Norstedts
*  Aftonbladets recension av debuten
Filosofiåret 1858

**Filosofiåret 1858** er en oversikt over hendelser, utgivelser og personer med tilknytning til filosofi i 1858.

## Hendelser

## Publiseringer

## Fødsler

|-
|Mars
|1. || Georg Simmel || tysk || kulturfilosof og sosiolog ||align=center|60 ||align=center| || 

|August 
|1. || Paul Barth || tysk || filosof og pedagog ||align=center|64 ||align=center|1922 || 
|}
*19. mars – Kang Youwei, kinesisk filosof (død 1927)
*14. juli – Emmeline Pankhurst, britisk feministisk teoretiker og filosof (død 1928)
*10. august – Gaston Milhaud, fransk filosof (død 1918)
*24. november – Marie Bashkirtseff, russisk maler, forfatter og filosof (død 1884)
*11. desember – Benno Kerry, østerriksk filosof og psykolog (død 1889)

## Dødsfall

*16. mars – Christian Gottfried Daniel Nees von Esenbeck, tysk botaniker og naturfilosof (født 1776)

## Bildegalleri

CGD Nees von Esenbeck (1855).jpg|Christian Gottfried Daniel Nees von Esenbeck(1776–1858)
Harriet Mill from NPG.jpg|Harriet Taylor Mill(1807–1858)
Bashkirtseff.jpg|Marie Bashkirtseff(1858–1884)
Simmel 01.JPG|Georg Simmel(1858–1918)
Kang Youwei circa 1905.jpg|Kang Youwei(1858–1927)
Emmeline Pankhurst2.jpg|Emmeline Pankhurst(1858–1928)
Bashkirtseff.jpg|Marie Bashkirtseff(1858–1884)


## Referanser
Videospillmuseet i Berlin

**Videospillmuseet i Berlin** (tysk: *Computerspielemuseum Berlin*) er et museum i Friedrichshain i Berlin som ble grunnlagt i 1997. Museet fikk i 2011 lokaler i den tidligere *Cafe Warschau* i Karl-Marx-Allee, men finnes også online.

Museets faste utstilling er kalt «Computerspiele. Evolution eines Mediums» (engelsk: «Computer Games. Evolution of a Medium») og inneholder mer enn 300 objekter.

## Referanser


## Eksterne lenker
*
Leo Löthman

**Leo Löthman** (født 1948 i Åbo) er en svenskspråklig finsk romanforfatter fra Åland.

Han ble nominert til Nordisk råds litteraturpris fra Åland i 2012 for romanen *Transportflotte Speer*.

## Bibliografi
* *Varför inte Tile?* (1992) 
* *HC Damön* (1994) 
* *Big Mama* (1999)
* *Tangofästningen* (2001)
* *Vägen till ett fotbad* (2003)
* *Fångtransport nr. 86* (2004)
* *Isnätter* (2006)
* *Odjur* (2009)
* *Transportflotte Speer* (2011) 

## Referanser


## Eksterne lenker
*
Van Cliburn

**Harvey Lavan «Van» Cliburn, Jr.** (født 12. juli 1934 i Shreveport, død 27. februar 2013 i Fort Worth) var en amerikansk pianist. Han fikk sitt internasjonale gjennombrudd i 1958 da han vant Tsjajkovskij-konkurransen i Moskva. I 1962 ble Van Cliburn International Piano Competition opprettet til ære for ham, og konkurransen går av stabelen hvert fjerde år i Fort Worth i Texas.

## Referanser


## Eksterne lenker
* 
* 
* 
* 
* The Van Cliburn Foundation
* Van Cliburn 1958 ''Time'' magazine , omslagsbilde
Van Cliburn International Piano Competition

**Van Cliburn International Piano Competition** er en musikkonkurranse for klassiske pianister som avholdes hvert fjerde år i Fort Worth, Texas. Arrangør er Van Cliburn-stiftelsen, og navnet på konkurransen kommer fra den amerikanske pianisten Van Cliburn som i 1958 vant den prestisjetunge Tsjaikovskij-konkurransen i Moskva.
### Vinnere

## Referanser

## Eksterne lenker
* The Van Cliburn Foundation &ndash; Historie og informasjon om konkurransen
Bjørn Tore André

**Bjørn Tore André** (1928–1996) var en norsk journalist og programleder i NRK. Han ble spesielt kjent som programleder for musikkprogrammet *[[Syng med oss]].*

Han var oppvokst på Fana og startet rundt 1955 i Bergen Lokal, som frem til 1966 var NRKs kontor i Bergen. Han ble den første hallomann for NRK Bergen og bidro tidlig til det nasjonale radioprogrammet. I 1964 ble han forfremmet til programsekretær. Han gikk etter hvert over til kulturavdelingen med byens historie og musikk som spesialitet.  

I 1966 debuterte han som manusforfatter i Radioteatrets *Den søte død* av Philip Levene. På slutten av 60-tallet ledet han radioposten *Harmonitimen* med Musikkselskapet Harmoniens orkester under ledelse av blant andre Bjørn Woll (1927–1996), Karsten Andersen (1920–1997) og Finn Audun Oftedal (1914–2005). Han stemmela filmen *Bergen - Møtested for mennesker* laget av Haakon og Sverre Sandberg i Svekon Film til byens 900-årsjubileum i 1970. Fra 1980 til 1992 ledet han programposten *[[Syng med oss]]* fra Grieghallen der NRK Hordaland hadde holdt til siden 1971. Programmet med Nils Abrahamsen som musikalsk ansvarlig for korene, ledet til flere plateutgivelser med Rune Larsen bak spakene, og gjorde både Sissel Kyrkjebø og Karoline Krüger kjent.  

André har datteren Kari Brinchmann (med første kone Elisabeth F. Brinchmann). Han var gift for annen gang med skuespiller Karin Hox, og sammen med pianist Tom Harry Halvorsen utviklet ekteparet i 1994 forestillingen *Sanger i en ulvetid* om krigens historie. Han oversatte også gamle sangtekster, som «My Old Kentucky Home» til «Gamlelandet», ofte spilt i *[[Sangtimen]]*.  

## Utmerkelser
* 1991 Norsk Lytterforenings ærespris for hans gode riksmål i *[[Syng med oss]]*.

## Referanser


## Eksterne lenker
*
Jorunn Mæhlum

**Jorunn Mæhlum** (født 1944) er en norsk tidligere diplomat, bistandsarbeider og ambassadør til Tanzania, kjent fra sin tid i Verdensbanken.

Hun avla historisk-filosofisk embedseksamen ved Universitetet i Oslo i 1969.  Hun var førstesekretær og konsulent i Direktoratet for utviklingshjelp (opprettet 1968) da hun i 1979 ble bistandsattache ved ambassaden i Dar ea Salaam. Mæhlum var byråsjef da hun i 1986 ble underdirektør. Hun var medlem av flere råd, som valutarådet og katastroferådet, samt utvalget for menneskrettigheter. 

I 1992 gikk hun til Verdensbanken som assisterende eksekutivdirektør, og var fra 1993 til 1994 ordentlig eksekutivdirektør for Norden og de baltiske landa og var en av to kvinner i Verdensbankens styre som den gang talte tjuefire medlemmer. Hun ble i 1997 forfremmet til avdelingsdirektør og til ekspedisjonssjef i 2002, før hun i 2003 ble utnevnt til ambassadør til Tanzania, stasjonert ved Norges ambassade i Dar-es-Salaam. Der hadde hun også landansvaret for FNs utviklingsprogram (UNDP). Hun var der til i 2007, og hadde i 2004 blitt utnevnt til hun ridder i 1. klasse av Den Kongelige Norske Fortjenstorden.

## Referanser
Sigrid Romundset

**Sigrid Romundset** (født 16. februar 1945) er en norsk diplomat.

Romundset er cand.philol. fra 1974, med mellomfag i russisk og hovedfag i tsjekkisk og har oversatt flere bøker fra tsjekkisk til norsk. Hun har vært ansatt i Utenriksdepartementet fra 1976. I tiden 1980-1983 var hun  attaché ved Norges ambassade i Moskva. Fra 1985 til 1987 var hun ambassadesekretær ved Norges ambassade i Ankara. I 1987 ble hun utnevnt til UDs første pressetalskvinne og etterfulgte Lasse Seim som pressetalsperson for utenriksminister Thorvald Stoltenberg.  I tiden 1990 - 1992 var hun presseråd ved Norges ambassade i Stockholm. Hun var norsk generalkonsul i St. Petersburg 1993-1997. Fra 1997 var hun underdirektør i Utenriksdepartementet, fra 2000  Barents-rådgiver. Fra 2001 til 2003 var hun Norges ambassadør til Tanzania. 

Romundset har vært medlem av flere styrer og råd, blant annet Utenriksdepartementets aspirantnemnd og har vært nestleder i styret for Norsk utenrikspolitisk institutt.

## Kilder
*UD får sin første pressetalskvinne (Aftenposten 23. september 1988)
*Norges «ansik» i St. Petersburg (Aftenposten 24. desember 1993)
*Fra tundra til savanne (Aftenposten 10. mai 2001)
*Medlem av styrer og råd
Filosofiåret 1860

**Filosofiåret 1860** er en oversikt over hendelser, utgivelser og personer med tilknytning til filosofi i 1860.

## Hendelser
## Publiseringer

## Fødsler

*6. februar – Bruno Wille, tysk predikant, filosof, journalist og forfatter (død 1928)
*6. september – Jane Addams, amerikansk feminist, sosiolog og sosialarbeider (død 1935) 
*25. desember – Manuel Dimech, filosof og sosial reformator fra Malta (død 1921)

## Dødsfall
*1. juli – Gotthilf Heinrich von Schubert, tysk lege, naturforsker, mystiker og naturfilosof (født 1780)
*21. september – Arthur Schopenhauer, tysk filosof (født 1788)
*5. oktober – Aleksej Khomjakov, russisk dikter, publisist, teolog og filosof (født 1804)
*5. desember – August Arnold, tysk historiefilosof og statsviter (født 1789)
*19. desember - Konstantin Aksakov, russisk forfatter, litteraturkritiker og filosof (født 1817)


Fil:Theodor_Herzl.jpg|Theodor Herzl(1860-1904)
Fil:Jane addams stamp.JPG|Jane Addams(1860-1935)
Fil:Portrait of Manuel Dimech (1860-1921).jpg|Manuel Dimech(1860-1921)
Fil:Gotthilf Heinrich von Schubert - Photo.jpg|Gotthilf Heinrich von Schubert(1780-1860)
Fil:Arthur Schopenhauer Portrait by Ludwig Sigismund Ruhl 1815.jpeg|Arthur Schopenhauer(1788-1860)
Fil:KhomyakovA AvtoportretABR.jpg|Aleksej Khomjakov(1804-1860)
Fil:KonstantinAksakov.jpg|Konstantin Aksakov(1817-1860)


## Referanser
Edvard Munch videregående skole

**Edvard Munch videregående skole** er en kombinert videregående skole i Oslo som tilbyr både yrkesfag og studiespesialiserende løp. Skolen ligger i Ullevålsveien 5. 

## Skolebygningen
Skolen ble åpnet 17. august 2015 i lokalene der Statens håndverks- og kunstindustriskole holdt til frem til 2010. Bygningen ble tegnet av arkitekt Bredo Greve, og sto ferdig i 1903. FuthArk arkitekter AS har vært arkitekt for rehabilitering og ombygging av bygget til videregående skole. 

## Studietilbud

### Tilbud per 2024/2025
Edvard Munch videregående skole er en profilskole innen kunst og estetiske fag. Studiespesialisering er likevel det største utdanningsprogrammet. Skolens sammensetning av utdanningsprogrammer gjør det mulig å kombinere programfag fra ulike linjer. Skolens tilbud inkluderer:
* studiespesialisering  
* kunst, design og arkitektur (tidligere studiespesialisering med formgivingsfag)
* musikk, dans og drama: dans og musikk 
* Frisør, blomster, interiør og eksponeringsdesign. med programområdene blomsterdekoratør, frisør, interiør og eksponeringsdesign
* Håndverk, design og produktutvikling
* design og trearbeid, design og gullsmed og design og tekstil

### Endringer

* Utdanningsprogrammene studiespesialisering med formgivingsfag og Musikk, dans, drama (musikk) ble overført fra Manglerud videregående skole, som ble nedlagt våren 2015.
* Danselinja, som opprinnelig ble etablert ved Fagerborg videregående skole, ble i 2014 flyttet til Blindern videregående skole, for igjen å bli flyttet til Edvard Munch videregående skole i 2015.
* Skolen har videre tatt over andre skolers tidligere studietilbud innen design og håndverk: 
** Blomsterdekoratør samt design og trearbeid; fra Mølla videregående skole 
** gullsmedhåndverk, interiør og eksponeringsdesign fra Elvebakken videregående skole
** design og tekstil samt frisørfag, fra Kuben videregående skole
* Studiespesialisering ble etablert som et nytt tilbud ved skolen.

## Rektorer
* 2014–2015: Ellen Larsen (fra Bogstad skole, til Høvik skole)
* 2015–2020: Stein Kristian Dillevig (til Tangen videregående skole)
* 2021–: Ellen Lysne

## Munchrevyen
**Munchrevyen** er skolens årlige revy. Revyen spiller på elevene fra skolens tilbud innen musikk og dans. Scenografi og kostymer er også sentralt, med elever fra kunst, design og arkitektur og fagene innen design og håndverk.

### Oppsetninger
* 2016: «Skrik»
* 2017: «Spotfight»
* 2018: «Revylusjon»
* 2019: «Mellom sofaputene»
* 2020: «Munchrevyen LIVE»
* 2021: «Trist»
* 2022: «Meg»
* 2023: «Alle snakker sant»
* 2024: «BØ!»
* 2025: «Munchrevyens Mannskor» 
* 2026: «Munchrevyen legger kortet i baren»

## Referanser


## Eksterne lenker
* Offisielt nettsted 
* Oslo kommune Utdanningsetatens nettside om skolen
* [ s hjemmeside]
Bukan

**Bukan** (alternativt *bowkan*, *Bukan* eller *Bokan*, persisk بوکان) er en by i det nordvestre Iran, rett øst for Urmiasjøen. Den ligger i provinsen Vest-Aserbajdsjan og har 150&nbsp;000 innbyggere (2006). Flertallet av innbyggerne (2012) er kurdere.

## Referanser


## Eksterne lenker
*
Veslemøy

**Veslemøy** er et nyere norsk kvinnenavn laget av Arne Garborg. *Veslemøy* har norsk navnedag 1. november.

## Etymologi
Navnet er en ny sammensetting av navneleddene *vesle*, «lille», og *møy*, «jente». Navneleddet *møy* har opprinnelse i norrøne *mėy*, «jente», som er en kortform av *mėyja*, «jente». Dette ordet har igjen opprinnelse i genitivsformen *mėyjar* av *mǣ-r* «jente, datter, nonne».

Navnet ble introdusert av Arne Garborg i diktsyklusen Haugtussa fra 1895. Verket handler om ungjenta Gislaug, som har kallenavnene Veslemøy og Haugtussa.

## Utbredelse
*Veslemøy* er et nokså sjeldent navn. Det er svært lite brukt utenfor Norge.

|}

## Kjente personer med navnet
Personene i listen er ordnet kronologisk etter fødselsår.
* Veslemøy Haslund (1939&ndash;2005), norsk skuespiller, instruktør og dramatiker
* Veslemøy Kjendsli (f. 1947), norsk journalist og forfatter 
* Veslemøy Solberg (f. 1964), norsk vokalist, tekstforfatter, revyskuespiller og komponist
* Veslemøy Mørkrid (f. 1982), norsk skuespiller
* Veslemøy Eineteig Christiansen (f. 1985), norsk journalist
* Veslemøy Lode, norsk journalist
* Veslemøy Hvidsteen, prosjektleder NRK

## Annen bruk av navnet
* Veslemøy, hovedperson i Arne Garborgs diktsyklus Haugtussa fra 1895.
* Veslemøy, rollefigur i kortfilmen *[[Den danske dikteren]]*, som vant Oscar 2007.
* Veslemøy synsk, et musikkverk av Olav Anton Thommessen fra 2008.
* Veslemøy, en tegneserie av Vantina Nina Andreassen
* *Veslemøy* var blant de hundre vanligste navnene på kyr i Norge i 1988.

## Referanser


## Eksterne lenker
Man from Another Time

***Man from Another Time*** er Seasick Steves fjerde studioalbum. I likhet med hans tidligere album så er det spilt inn analogt. Seasick Steve spilte selv inn alle instrumentene, med unntak av trommer (Dan Magnusson).

## Bakgrunn

Tittelen og albumet forøvrig, omhandler at Seasick Steve føler seg forvirret over den plutselige statusen som kom etter hans forrige album, og den moderne verden. Han fortalte til Uncut «I’m not trying to be modest, but three years ago, the odds against me doing any good would have seemed about four billion to one. And like I say in the song, I do feel lost in the new world. The only modern thing I want is a mobile phone – I’ve been sick a few times, so my wife won’t let me travel without one.» Han fortalte ikke plateselskapet sitt hvor platen ble spilt inn, ei heller at han var iferd med å spille inn et nytt album. Dette var en reaksjon på hans forrige album, *I Started Out with Nothin and I Still Got Most of It Left*. På dette albumet er det gjesteartister som Ruby Turner, Grinderman og KT Tunstall, noe Seasick Steve selv egentlig ikke ønsket. Ifølge intervjuet med Uncut sier han at han kun ønsket seg vokalistene Gale Mayes og Kim Fleming, og at de andre var plassert der av plateselskapet. 

Under innspillingen ble det også brukt enkle instrumenter. Han benyttet seg stort sett av hjemmelagde instrumenter, blant annet gitaren med en streng, «Diddley Bow». 

## Mottagelse
Albumet ble møtt med stort sett positive anmeldelser. De fleste anmeldere var samstemte i at Seasick Steve sin bakgrunn og historie hører sammen med den upolerte lyden som blir presentert. Albumet har en Metacritic score på 67/100 og blir klassifisert som «generelt gode anmeldelser». Albumet tilbrakte 9 uker på Top 75 album listen i UK, der den høyeste plassering var nummer 4.

## Sporliste
Alle sanger av Seasick Steve, med unntak av «I'm So Lonesome I Could Cry» (Hank Williams).
 
# «Diddley Bo» (3:51)
# «Big Green and Yeller» (4:15)
# «Happy (To Have a Job)» (3:06)
# «The Banjo Song» (3:30)
# «Man from Another Time» (3:14)
# «That's All» (4:39)
# «Just Because I Can (CSX)» (3:40)
# «Never Go West» (3:30)
# «Dark» (3:55)
# «Wenatchee» (3:54)
# «My Home (Blue Eyes)» (2:29)
# «Seasick Boogie» (10:30)
# «Livin' on the Outside» (5:01)
# "Them Roses» (9:33)
# «I'm So Lonesome I Could Cry» (skjult låt med Amy LaVere, ikke inkludert på vinyl versjonen)

## Liste plasseringer

## Personell
* Steve Wold - Vokalist, gitar, låtskriver, engineer, produsent
* Amy LaVere - Vokalist
* Dan Magnusson - Trommer
* Vance Powell - Miksing
* Ray Staff - Mastering
* Didrik Wold - Illustrasjoner/design
* Paul Martin Wold- Fotograf
* Davey Chivers - Fotograf

## Referanser


## Eksterne lenker
*
Nils-Johan Jørgensen

**Nils-Johan Jørgensen** (født 29. juli 1936 i Ervik ved Harstad) er en norsk diplomat.

Etter examen artium 1956 fra Harstad gymnas (i dag Heggen videregående skole), ble han cand.mag. ved Universitetet i Oslo i 1961 og i 1965 mag.art. i europeisk litteraturhistorie. Han var i 1972–1973 1. ambassadesekretær ved Norges delegasjon til EF i Brussel, deretter ved Norges ambassade i København 1973–1976. I 1981 ble han 
chargé d´affaires ved den nyåpnede norske ambassaden i Harare, Zimbabwe.  Han var ambassaderåd/ministerråd ved Norges ambassade i Tokyo 1984–1988 og fra 1988 til 1993 ambassaderåd ved ambassaden i Bonn, Vest-Tyskland. Fra 1996 til 2000 var han ambassadør til Tanzania.  Han mottok St. Olavs Orden i 1998.

## Utgivelser
* Norge mot Europa? Forlaget Europa, København 1982.
* Nytt liv bak tåken. Eksemplet Zimbabwe i det sørlige Afrika, Solum, Oslo 1989.
* Japan og Tyskland. Gjenvinning og makt, Europaprogrammet, Oslo, 1997.
* Culture and power in Germany and Japan. The Spirit of Renewal, Global Oriental, 2006.
* Four days in January. A letter to Jillsan, Renaissance Books, 2009.
* North of the North Wind, Book Guild, 2011.
* Kastevind. Gatelangs i verdens eldste yrke, Solum, 2011.
* East of the East Wind, Book Guild, 2012.

## Referanser
Kjell Harald Dalen

**Kjell Harald Dalen** (født 1946) er en norsk tidligere diplomat.

Han er fra Gjerstad i Aust-Agder og er utdannet cand.polit. I 1974 tok han utenriksdepartementets aspirantkurs. På slutten av 1960-tallet var han med i styret for Én Verden sin ungdomsorganisasjon, og i 1987 rådsmedlem,

Dalen var fra 1989 ambassadesekretær ved Norges ambassade i London, dernest chargé d¨affaires ved  Norges ambassade i Beirut i november 1989, i praksis stasjonert i Damaskus i Syria. I 1990 bidro han til at  rundt femti nordmenn ble transportert fra Irak og Kuwait.  I 1993 var han tilbake i UD som regionalrådgiver for Afrika. Han var ambassadør ved Norges ambassade i Dar-es-Salaam fra 2000, deretter ambassadør ved Norges ambassade i Nairobi fra 2001.  Fra 2004 var han sideakkreditert til Eritrea.  Fra 2007 var han seniorrådgiver i Utenriksdepartementet.

## Referanser
Klokkesøte

**Klokkesøte** (*Gentiana pneumonanthe*) er en flerårig plante i storsøteslekta i søterotfamilien. Planten er 10–30 cm høy og vokser i Europa og Vest-Sibir. I Norge vokser den langs kysten fra Kristiansand til Sola og finnes også i indre Agder og Telemark og i Østfold. Klokkesøte er regnet som sårbar på Norsk rødliste for arter.

## Referanser




## Eksterne lenker
* 
* Klokkesøte. Faktaark fra Artsdatabanken
Nordlandsforskning

**Nordlandsforskning AS** (NF) er et norsk forskningsinstitutt som holder til i Bodø. De utfører forskningsoppdrag innen samfunnsvitenskapelige og bedriftsøkonomiske fagområder. Nordlandsforskning har som formål å drive forskning, formidling, utvikling og nyskaping i aktivt samarbeid med private og offentlige virksomheter og andre forsknings- og utdanningsmiljøer. De deltar også aktivt i utviklingsprosesser sammen med næringsliv eller offentlige aktører. I mai 2019 hadde Nordlandsforskning 40 ansatte, hvor de fleste av dem har doktorgrader innenfor sitt forskningsfelt. Nordlandsforskning har lokaler hos Nord universitet. 

## Historie
Forskningsinstituttet Nordlandsforskning ble opprettet i 1979 og var de førte 30 årene eid av Nordland fylkeskommune under stiftelsen Nordlandsforskning. 1. januar 2010 ble de et aksjeselskap eid av Universitetet i Nordland og da overført fra Stiftelsen Nordlandsforskning (49%) til Nordlandsforskning AS (51%). Instituttet Nordlandsforskning har vokst regelmessig i samsvar med skolen ettersom de fikk høgskole, handelshøgskole og universitetsstatus. Nordlandsforskning er i dag et av 11 regionale institutter. Selv om Nordlandsforskning er et mindre institutt i forhold til noen andre norske institutter, er de likevel veldig synlige i forskningsmarkedet. 

Deres så langt største prosjekt er «Det nye barnevernet», et prosjekt med familien i fokus, og innovativ praksis i hjemmet.

## Forskningsområder
;Velferd
*Offentlig velferdspolitikk
*Barn og unges oppvekstsvilkår
*Funksjonshemmede og samfunn
*Arbeidsliv
*Marginaliseringsprosessor

;Skole og utdanning
*Aktiv læring
*Entreprenørskap
*Likeverdig og tilpasset opplæring
*Skolen i lokalsamfunnet 
*Implementering av lærerplaner

;Entreprenørskap, innovasjon, bedrift- og næringsutvikling
*Nyetableringer, innovasjon og vekst
*Næringsklynger og regional innovasjon 
*Nærings- og distriktspolitikk

;Miljø og samfunn
*Vernet naturområder og kystsone 
*Miljøpolitikk og miljøbyråkrati 
*Klimaendringer 

;Kultur- og naturbaserte næringer og regional utvikling
*Kultur og kulturminner
*Kulturnæringer, landbruk, havbruk og reiseliv
*Sentrum-periferi, småsamfunn og regional utvikling

## Forskere
Blant forskere med tilknytning til Nordlandsforskning er
*Karl Jan Solstad
*Dag Jørund Lønning
*Graham Clifford
*Grete Kaare Hovelsrud
*Helga Eggebø

## Referanser


## Eksterne lenker
* 
*Selskapsdatabase 
*Nordlandsforskning Intervju
You Can’t Teach an Old Dog New Tricks

***You Can't Teach an Old Dog New Tricks*** er Seasick Steve sitt femte studioalbum. 

## Bakgrunn
Etter det forrige albumet *Man from Another Time* brøt Seasick Steve samarbeidet med Warner Bros. Records og stod uten platekontrakt da han begynte på innspillingen, noe som ifølge ham selv ikke bekymret han: «I didn’t have no record company when I made this record, I got away from the Warner Brothers or Atlantic or whatever it was. So I was just kinda sitting around and I didn’t have anyone calling me or anything, it was pretty easygoing». Han signerte senere for Jack White sitt plateselskap Third Man Records (Amerika), og Play It Again Sam (Europa).

Albumet ble spilt inn høsten 2010 hovedsakelig i Seasick Steve sitt hjem med blant annet en gammel Neve konsoll og en 2” Studer båndopptaker, og delvis i AIR Studios, London, der albumet også ble mikset. Med seg på platen hadde Seasick Steve blant annet John Paul Jones (bass og mandolin) og  Dan Magnusson (trommer). Dette var det første albumet Seasick Steve benyttet seg av bassgitar, og generelt dype toner. Siden han ikke kjente noen bassgitarister forslo Magnusson «han fra Led Zepplin». Det viste seg at Jones var en fan av Seasick Steve og var mer enn villig til å spille inn noen låter. Siden har Jones regelmessig turnert med Seasick Steve.

Bildet på forsiden av albumet er av hunden Twm som er en krysning av labrador og collie, ca 12 år gammel. Han ble dumpet på en motorvei i Swansea, South Wales og tatt med til dyrebeskyttelsen. Han er oppkalt etter Twm Siôn Cati, ofte omtalt som den walisiske Robin Hood. Bildet ble tatt i Eastney Beach, Portsmouth. Twn døde oktober 2012, noe Seasick Steve fikk med seg og uttalte via Facebook: «Thanks for bein' my Cover Dog, Twm ... sure woulda liked to known you ... See you on the other side!»

## Mottagelse
Albumet ble stort sett godt mottatt av musikk-kritikere, der flere påpekte at de så en utvidelse av hans horisont ved å inkludere blant annet bassgitar. På Metacritic har albumet en score på 68/100 og blir klassifisert til å ha «generelt gode anmeldelser».

## Listeplasseringer
Albumet solgte til gull i UK, der det nådde 6.-plass. Det nådde også 9.-plass i Nederland.

## Sporliste
Alle sanger av Seasick Steve med unntak av «Whiskey Ballad» (Paul Martin Wold)

# «Treasures» (3:52)	
# «You Can't Teach An Old Dog New Tricks» (3:34)	
# «Burnin' Up» (4:07)	
# «Don't Know Why She Love Me But She Do» (3:24)	
# «Have Mercy On The Lonely» (2:35)	
# «Whiskey Ballad» (3:43)	
# «Back In The Doghouse» (4:15)
# «Underneath A Blue And Cloudless Sky»	(3:05)	
# «What A Way To Go» (3:15)	
# «Party» (4:02)	
# «Days Gone» (3:44)
# «It's A Long Long Way» (3:39)

## Referanser